Allerede [[1777]] (som kadet) var han som styrmand med et [[koffardi]]skib i [[Vestindien]], [[1780]]-[[1781|81]] atter der som yngste officer med [[fregat]]ten ''Bornholm'' (kaptajn P.C. Schøning), der strøg flaget for engelske [[kapere]], hvorfor han tiltaltes sammen med skibets øvrige officerer ved [[Krigsret (militær)|krigsret]], men slap med en [[reprimande]]. [[1789]]-[[1791|91]] var han ansat ved indrulleringen i [[Bergens Stift]]. Lemming var i [[Slaget på Reden|slaget]] på [[Københavns Red|Reden]] [[2. april]] [[1801]] næstkommanderende på kommandoskibet, [[blokskib]]et ''Danebrog'', og blev taget til fange af englænderne. Han var [[1802]] chef for fregatten ''Frederiksværn'', [[1805]] chef for fregatten ''Lille Bælt'' i en evolutionseskadre, i [[Kanonbådskrigen|krigen]] [[1807]]-[[1814|14]] først chef for blokskibet ''Hester Marie'' ved [[Trekroner Fort|Batteriet Trekroner]] og senere for [[stykpram]]men ''Hajen'' ved [[Kastrup Knæ]]. Han døde 26. juli 1829.
Historie